CELEX: 32022D0635
Language: lv
Date: 2022-04-13 00:00:00
Title: Padomes Lēmums (KĀDP) 2022/635 (2022. gada 13. aprīlis), ar ko groza Lēmumu (KĀDP) 2017/1869 par Eiropas Savienības padomdevēju misiju drošības sektora reformas atbalstam Irākā (EUAM Iraq)

19.4.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 117/32
               
            
         PADOMES LĒMUMS (KĀDP) 2022/635
         (2022. gada 13. aprīlis),
         ar ko groza Lēmumu (KĀDP) 2017/1869 par Eiropas Savienības padomdevēju misiju drošības sektora reformas atbalstam Irākā (EUAM Iraq)
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 42. panta 4. punktu un 43. panta 2. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2017. gada 16. oktobrī pieņēma Lēmumu (KĀDP) 2017/1869 (1), ar ko izveidoja Eiropas Savienības padomdevēju misiju drošības sektora reformas atbalstam Irākā (EUAM Iraq).
                  
               
                     (2)
                  
                  
                     Padome 2020. gada 7. aprīlī pieņēma Lēmumu (KĀDP) 2020/513 (2), ar ko grozīja EUAM Iraq pilnvaras un tās pagarināja līdz 2022. gada 30. aprīlim.
                  
               
                     (3)
                  
                  
                     Pēc EUAM Iraq stratēģiskās pārskatīšanas Politikas un drošības komiteja ieteica EUAM Iraq pilnvaras grozīt un pagarināt līdz 2024. gada 30. aprīlim.
                  
               
                     (4)
                  
                  
                     Tāpēc Lēmums (KĀDP) 2017/1869 būtu attiecīgi jāgroza.
                  
               
                     (5)
                  
                  
                     
                        EUAM Iraq tiks īstenota situācijā, kas var pasliktināties un varētu kavēt Līguma par Eiropas Savienību 21. pantā izklāstīto Savienības ārējās darbības mērķu sasniegšanu,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2017/1869 groza šādi:
            
                        1)
                     
                     
                        lēmuma 2. pantu aizstāj ar šādu:
                        
                           “2. pants
                           Mērķi
                           
                              EUAM Iraq stratēģiskie mērķi ir šādi:
                           
                                       1)
                                    
                                    
                                       sniegt Irākas iestādēm stratēģiskus padomus un speciālās zināšanas par drošības sektora reformu civilajiem aspektiem, tostarp par valsts drošības stratēģiju, saistītajām valsts stratēģijām un citām valsts drošības prioritātēm;
                                    
                                 
                                       2)
                                    
                                    
                                       analizēt, novērtēt un apzināt iespējas turpmākai Savienības iesaistei valsts, reģionālā un provinču līmenī, lai atbalstītu civilās drošības sektora reformas vajadzības;
                                    
                                 
                                       3)
                                    
                                    
                                       kopā ar Savienības delegāciju sniegt informāciju un atvieglot Savienības un dalībvalstu plānošanas un īstenošanas atbalstu drošības sektora reformas jomā, nodrošinot Savienības rīcības saskaņotību.”;
                                    
                                 
                     
                  
                        2)
                     
                     
                        lēmuma 14. panta 1. punktā pēc trešā teikuma iekļauj šādu tekstu:
                        “Finanšu atsauces summa, kas paredzēta, lai ar EUAM Iraq saistītos izdevumus segtu laikposmā no 2022. gada 1. maija līdz 2024. gada 30. aprīlim, ir 70 056 766,51EUR.”;
                     
                  
                        3)
                     
                     
                        lēmuma 17. panta otro teikumu aizstāj ar šādu:
                        “To piemēro līdz 2024. gada 30. aprīlim.”
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2022. gada 13. aprīlī
            
               
                  Padomes vārdā –
               
               
                  priekšsēdētājs
               
               J.-Y. LE DRIAN
            
         
         
            (1)  Padomes Lēmums (KĀDP) 2017/1869 (2017. gada 16. oktobris) par Eiropas Savienības padomdevēju misiju drošības sektora reformas atbalstam Irākā (EUAM Iraq) (OV L 266, 17.10.2017., 12. lpp.).
         
            (2)  Padomes Lēmums (KĀDP) 2020/513 (2020. gada 7. aprīlis), ar ko groza Lēmumu (KĀDP) 2017/1869 par Eiropas Savienības padomdevēju misiju drošības sektora reformas atbalstam Irākā (EUAM Iraq) (OV L 113, 8.4.2020., 38. lpp.).